Wojerecy (SN/MWj). Dźensniši dźeń europskeho nuzoweho telefona dopomina na wažne dźěło, kotrež na njeličomnych městnach wšudźe tam wukonjeja, hdźež nuzowe telefonaty dochadźeja. Jedne z tychle městnow je wuchowanska dispatchernja we Wojerecach. Tam dochadźeja wšitke telefonaty pod čisłom 112 z Budyskeho a Zhorjelskeho wokrjesa. Disponenća dźěłaja tam w 24hodźinskim rytmusu. Wjacehodźinske zasadźenja wotměnjeja so z přestawkami. Wšědnje je 14 sobudźěłaćerjow zasadźenych. Kóždy z nich ma dwójnu kwalifikaciju a něhdźe 5,5 lět wukubłanja za sobu. Woni su wukubłani powołanscy wohnjowi wobornicy a nuzowi sanitetarjo.
szl_Latn